laion/Wikipedia-Exotic huggingface dataset:
הגביע הקונטיננטלי בהוקי קרח

הגביע הקונטיננטלי הוא טורניר הוקי קרח אירופאי למועדונים, המתקיים החל מ-1997 לאחר הפסקת גביע אירופה. הגביע נועד עבור קבוצות ממדינות שאין להן נציגים בליגת האלופות, כאשר הקבוצות המשתתפות נבחרות על ידי ארגוני ההוקי קרח של המדינות. אלופת ישראל משתתפת במפעל זה. התחרות החלה בעונת 1997/98 עם 42 מועדונים מ-26 מדינות, אשר התרחב ל-48 קבוצות בשנתיים שלאחר מכן. הטורניר שוחק עם שלושה סיבובי מוקדמות, כאשר המנצחות מתקדמות לשלב הבא. שלושת המנצחים של הסיבוב השלישי עולות לחצי הגמר, יחד עם המועדון המארח את הטורניר. הסיבוב הראשון נערך בספטמבר, השני באוקטובר, השלישי בנובמבר והגמר בדצמבר. בעונת 2000/01, כאשר הופסקה ליגת ההוקי האירופית, הגביע הפך בפועל לטורניר העיקרי באירופה. הפורמט נשאר אותו הדבר, עם 36 קבוצות מ-27 מדינות. עם חידוש, גביע האלופות האירופי בעונת 2004/05, השתתפו כל האלופות משש המדינות המדורגות במקומות הגבוהים ביותר של  IIHF וכללה קבוצות הוקי קרח חזקות כדוגמת דינמו מוסקבה וקבוצת זבולן. פרק זה טעון עדכון. אנא תרמו לוויקיפדיה ועזרו לעדכן אותו. גביע הפדרציה היה טורניר רשמי אירופי בהוקי קרח שנוצר בשנת 1995 והיה לטורניר ההוקי קרח המשני ושוחק במשך 2 עונות. בשנה הראשונה של התחרות, 13 מועדונים מ-12 מדינות מזרח אירופה השתתפו בטורניר. הקבוצות הישראליות שנטלו חלק בטורניר השתתפו בשלבי הבתים של הטורניר ומעולם לא הצליחו להעפיל לשלב הבא. הן תמיד סיימו במקום השלישי או הרביעי והאחרון בבית, שאינם מעניקים זכות העפלה לשלב הבא. הישראלית הראשונה שנטלה חלק בטורניר הייתה קבוצת ירושלים ליאונס בעונת 1997/98 שלא הצליחה להעפיל משלב הבתים של הטורניר. בעונת 1998/99 השתתפה קבוצת מכבי עמוס לוד שסיימה במקום השלישי בבית. היא גם נטלה חלק בעונת 2001/02 ו-2005/06 אך לא הצליחה להעפיל לשלב הבתים השני. בעונת 2000 השתתף מועדון הוקי מטולה אך סיים במקום הרביעי האחרון בבית ללא נקודות לאחר שהפסידה בכל המשחקים נגד יריבותיה (הישג שחזר, על עצמו גן בעונת 2012/13). כך היה גם עם מונפורט מעלות בעונות 2002/03 ו-2003/04. בעונת 2009/10 השתתפה קבוצת אייסטיים הרצליה בטורניר אך אף היא לא הצליחה להעפיל על הישגי הקבוצות הישראליות האחרות ולאחר סדרת הפסדים סיימה גם היא במקום הרביעי בשלב הבתים הראשון. גם בעונה הבאה, מועדון הוקי בת ים שחזר את הישגי הרצליה מהעונה הקודמת והודח כבר בשלב הבתים (כך היה גם בעונת 2016/17). בעונת 2015/16 השתתפה בטורניר קבוצת ראשון דווילס אך גם היא לא הצליחה לשבור את המחסום ולהעפיל לשלב הבא. ליגת האלופות בהוקי קרח הסופר קאפ האירופי בהוקי קרח מדיה וקבצים בנושא הגביע הקונטיננטלי בהוקי קרח בוויקישיתוף אתר האינטרנט הרשמי של הגביע הקונטיננטלי בהוקי קרח הגביע הקונטיננטלי באתר Eurohockey.com הגביע הקונטיננטלי באתר EuroHockey.com MARTIN MERK. "Le Miracle de Rouen". International Ice Hockey Federation. "IIHF cancels Continental Cup". IIHF. 25 באוגוסט 2020. נבדק ב-26 באוגוסט 2020. {{cite news}}: (עזרה)
אליפות העולם בשחמט 1963

אליפות העולם בשחמט 1963 הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי בו נפגשו אלוף העולם מיכאל בוטביניק וטיגראן פטרוסיאן החל ב-23 במרץ והסתיים ב-20 במאי 1963 בניצחון של פטרוסיאן. בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימה בסטוקהולם תחרות בין-אזורית בהשתתפות 21 שחמטאים. השישה הראשונים העפילו לשלב השלישי - תחרות המועמדים. לשחמטאים אלו הצטרפו מיכאל טל שהפסיד בדו-קרב של אליפות העולם בשחמט 1960 ופאול קרס. למנצח התחרות הייתה זכות לשחק בדו-קרב נגד אלוף העולם המכהן. אם הדו-קרב היה מסתיים בתיקו, מיכאל בוטביניק היה נותר אלוף העולם. התחרות התקיימה בוילמסטאד במאי-יוני 1962. מיכאל טל פרש מהתחרות בעקבות מחלה. לאחר סיום התחרות טען בובי פישר שבמהלכה היו אי-סדרים. לטענתו, אין זה סביר שטיגראן פטרוסיאן, יפים גלר ופאול קרס סיימו את כל המשחקים ביניהם בתיקו. כמו כן, הוא טען שוויקטור קורצ'נוי אולץ להפסיד בלחץ שלטונות ברית המועצות. בתחילת שנות ה-2000, יורי אברבך, שהיה בזמן התחרות ראש המשלחת ציין שפטרוסיאן וגלר היו חברים טובים ופעמים רבות סיימו את המפגשים בתיקו. פאול קרס לעומת זאת היה כבר מבוגר ולא רצה להשקיע במאמץ יתר. ויקטור קורצ'נוי, גם אחרי שערק מברית המועצות, אף פעם לא אמר שהיה עליו לחץ כלשהו במהלך תחרות זו. הדו-קרב התקיים במהלך 23 במרץ - 20 במאי 1963 במוסקבה. התקנון אפשר 24 משחקים לכל היותר, אך בפועל הסתיים לאחר משחק מס' 22. משחקי תחרות המועמדים, באתר צ'סגיימס (באנגלית) משחקי הדו-קרב, באתר צ'סגיימס (באנגלית)
הסופרקאפ האירופי בהוקי קרח

הסופר קאפ האירופי בהוקי קרח (באנגלית: IIHF Super Cup) הייתה תחרות הוקי קרח בין מנצחות שני טורנירי המועדונים העיקריים באירופה, אשר התקיימה בין השנים 1997–2000 ואורגנה על ידי IIHF. התחרות כללה משחק יחיד שנערך בין אלופת ליגת האלופות האירופית לאלופת גביע אירופה בשנת 1997, ובין אלופת ליגת ההוקי האירופית לאלופת הגביע הקונטיננטלי בשלוש השנים הבאות. להלן טבלת תוצאות משחקי הסופרקאפ: ליגת האלופות בהוקי קרח הגביע הקונטיננטלי בהוקי קרח Stephan Müller, International Ice Hockey Encyclopaedia: 1904 – 2005, Norderstedt, Germania, Books on Demand, 2005, ISBN 978-3-8334-4189-9. תולדות הסופרקאפ, מקור (ברוסית) משחקי הסופרקאפ, מקור (ברוסית) Supercup 1997 Supercup 1998 Supercup 1999 Supercup 2000 ערך זה הוא קצרמר בנושא הוקי קרח. אתם מוזמנים לתרום לוויקיפדיה ולהרחיב אותו.
מסעוד ריוח

הרב מסעוד ריוח (ה'תרס"ח, 1908 - י' באדר ה'תשל"ט, 9 במרץ 1979), היה הרב הראשי וראש הישיבה של שלומי בישראל. ובמרוקו היה רב ופעיל ציבור, וראש השוחטים בעיר הבירה רבאט. מסעוד ריוח נולד ליעיש ואיזה בשנת ה'תרס"ח (1908), בכפר סכורא, הסמוך לעיר מרקש שבמרוקו. בגיל חמש שכר אביו עבורו מורה שלימדו חומש עם רש"י, ובהמשך החל ללמוד גמרא. בשנת ה'תרע"ח (1918) עם היווסדה של ישיבת "אור התורה" במרוקו, החל ללמוד בה, יחד עם עשרים וארבעה תלמידים נוספים. בגיל מצוות עבר ללמוד בישיבת "עץ חיים" שבעיר המחוז סקורה, בראשות הרב מנחם כהן. בישיבה הוכשרו התלמידים לתפקידים של שוחטים ובודקים, וכן עסקו בתורת הקבלה. בשנת ה'תרפ"ה (1925), בגיל שבע עשרה, הוסמך לרבנות על ידי רבו הרב כהן, וכשוחט ובודק על ידי רבני המקום. לאחר מכן חזר לאסכורא, ושם נשא לאישה את עליזה, בתו של רב המקום הרב יוסף דהאן. לימים עבר להתגורר בעיר הבירה רבאט. ברבאט למד גם בחבורה בבית הרב משה מלכה, ובהמשך בבית הרב הראשי רפאל עטייא, וכן בבית הרב יהושע ברדוגו בכל שבת אחרי מנחה. הוא הקים בעיר גני ילדים, תלמוד תורה וישיבה קטנה, וייסד שיעורי תורה גם לילדי הקהילה שלמדו בבתי הספר הלא יהודים. את פעילותו עשה כמשקל נגד פעילות החילונים, וכנגד כל ישראל חברים, שהוא היה מראשי הלוחמים נגדם במרוקו, ובמכתב שפרסם כתב שמי שמחנך שם את ילדיו - כאילו הקריבם למולך. ועד הקהילה תמך בפעילותו, וסייע לו בבניית בניין מפואר ורחב ידיים, ובמוסדותיו למדו כ-750 ילדים. בנוסף לפעילותו החינוכית, נבחר על ידי הרב רפאל אנקווה והרב יהושע ברדוגו לשמש כראש השוחטים (תחום בו נחשב לבקיא ביותר), וכרב האחראי בבית הדין שבעיר על ענייני הקידושין והגיטין. הרב ריוח ביקר בארץ ישראל מספר פעמים. באחד מביקוריו בשנת ה'תשי"ז (1956), יצר קשר עם חברת "רסקו" לשם רכישת קרקע והקמת מושב בסמוך לעיר רמלה. באותה שנה מרוקו קיבלה את עצמאותה, והוא נחשד בקשרים עם מדינת ישראל. אחד מתלמידיו ששירת במשטרה המקומית, הודיע לו מראש על חיפושים שעתידים להיערך בביתו, ובכך סייע לו להינצל מהחשדות שהופנו כלפיו. בשנת ה'תשכ"ב (1962) עלה לארץ ישראל, והתיישב בעיר לוד, בה כיהן חברו הרב יצחק אבוחצירא כרב ראשי, הוא למד עם הרב יצחק מדי יום, ולעיתים עם אחיו הבאבא סאלי, ושימש כשוחט ובודק בעיר. בשנת ה'תשכ"ה (1965) הוזמן לשמש כרב היישוב שלומי, תפקיד בו שימש עד לפטירתו. קודמו בתפקיד היה הרב מסעוד חזן. בשלומי הוא ייסד יחד עם דוד דנינו ישיבה וכולל, ועמד בראשם ולימד תלמידים. בישיבתו למד הרב שלמה משה עמאר, שגם מילא את מקומו משנת ה'תשכ"ט (1969) למשך תקופה ממושכת, כשהוא נאלץ להיעדר מהמקום. הרב ריוח נפטר בשבת זכור, י' באדר ה'תשל"ט (1979), ונקבר בבני ברק, בסמוך למחותנו הרב משה שוואב. בנו הרב שלום שימש כרב בטורונטו. חתנו (בעל בתו מרגלית) הרב ישראל רווח היה ראש כולל אברכים ביפו, ועוד, ובניו הם - הרב שניאור זלמן רווח, רב אזורי במועצה אזורית גזר, ויו"ר המכון למצוות התלויות בארץ, ויגאל יאיר רווח, מנכ"ל משרד הפרסום 'אפיקים'. זיכרון אשר - מאמריו ודרשותיו, ומאמרים מתלמידיו ובני משפחתו, שהוציא נכדו הרב שניאור זלמן רווח לאחר פטירתו, בני ברק ה'תשנ"ב חכם מסעוד ריוח, באתר "החכם היומי" ישראל מרגלית, "בחן בחסד ובריוח", עונג שבת (יום ליום), ז' באדר ב' ה'תשע"ט הרב מסעוד ריוח, זכרון אשר, ה'תשנ"ב, באתר אוצר החכמה בני המשפחה כיום כותבים את שמם "רווח" ראו פה מעדות הרב ריוח על הרב כהן ומעדות תלמיד הישיבה
פאל בנקו

פאל בנקו (בהונגרית: Benkő Pál;‏ 14 ביולי 1928 – 26 באוגוסט 2019) היה שחמטאי הונגרי ואמריקאי בדרגת רב אמן. היה אלוף ארצות הברית בשחמט מספר פעמים, התחרה באליפות העולם בשחמט, חבר בהיכל התהילה העולמי של השחמט (אנ') פאל בנקו נולד באמיין, צרפת. בשנת 1932 משפחתו חזרה להונגריה. הוא התחיל לשחק שחמט בתחרויות רשמיות לאחר מלחמת העולם השנייה. בגיל 20 הוא זכה באליפות הונגריה, ובשנת 1950 קיבל דרגת אמן בינלאומי. בשנת 1956 היה חלק מנבחרת הונגריה לאולימפיאדת השחמט. בשנת 1957 במהלך תחרות שחמט לסטודנטים ברייקיאוויק הוא ערק ולא חזר להונגריה. החל משנת 1958 התגורר בנקו בארצות הברית. בשנת 1958 הוענק לו תואר רב אמן. בשנות ה-60 של המאה ה-20 הוא קיבל אזרחות אמריקאית ונכלל בנבחרת ארצות הברית. בשנים 1959 ו-1962 הוא השתתף בתחרות המועמדים. בשנת 1970 הוא ויתר על מקומו לטובת בובי פישר, שבסופו של דבר הוכתר כאלוף העולם חדש. בנקו היה 8 פעמים אלוף ארצות הברית בשחמט. במהלך הקריירה הוא ניצח מספר אלופי עולם מכהנים: בובי פישר, מיכאל טל, טיגראן פטרוסיאן ווסילי סמיסלוב. בין השנים 1956 ל-1972 השתתף פאל בנקו ב-7 אולימפיאדות שחמט: מדיה וקבצים בנושא פאל בנקו בוויקישיתוף פאל בנקו, באתר צ'סגיימס (באנגלית) פאל בנקו מול מיכאל טל, 17.9.1959, Story of How Benko Tried to Play Active Against Tal פאל בנקו מול בובי פישר, 2.5.1962,Pal Benko vs Bobby Fischer Hungary for the Win! Curacao Candidates (1962) פאל בנקו מול מיכאל טל, 5.5.1962, Impervious to Magic Benko vs Tal Curaçao Candidates (1962) Benko, Pal - Men's Chess Olympiads, באתר אולימפבייס (בעברית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
חג פורים (שיר)

"חג פורים" הוא שיר ילדים עממי שמח שהושר במסיבות חג פורים על ידי החלוצים, והפך לשיר ילדים נפוץ בישראל המושר בפורים. מילות השיר נכתבו על ידי לוין קיפניס, והלחן הוא קיצור של ניגון הקפה שביעית של חסידות בויאן. יעקב מזור, ‏מן הניגון החסידי אל הזמר הישראלי, קתדרה 115 (ניסן תשס"ה), עמ' 95–128. מילות השיר "חג פורים" והאזנה לו באתר זמרשת מילות השיר "חג פורים" באתר שירונט מידע על חג פורים בקטלוג הספרייה הלאומית מזור, "מן הניגון החסידי אל הזמר הישראלי", עמ' 119. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
חסידת מגווארי

חסידת מגווארי (שם מדעי: Ciconia maguari) היא מין של חסידה ממשפחת החסידתיים החיה באמריקה הדרומית והיא אחת משלושה מיני חסידות החיות ביבשת (לצד חסידת עצים והיאבירו). גובהה של חסידה זו 97–120 ס"מ ומוטת כנפיה 150–180 ס"מ. משקלה מגיע ל-3.5-4 ק"ג בממוצע. החסידה בעלת נוצות לבנות עם קצוות שחורים בכנפיים ובזנב. היא בעלת עיניים צהובות וסביבן עור אדום. המקור אפור ארוך ומעט מעוקל. רגליה אדומות. חסידה זו חיה בחלקים הצפוניים של ונצואלה, צפון קולומביה, גויאנה, מזרח בוליביה, ברזיל (לא כולל את אגן האמזונאס), פרגוואי, אורוגוואי וצפון ארגנטינה. ייתכן שהיא נמצאת גם באי טרינידד. החסידה חיה בערבות, ביצות, מקווי מים רדודים וסוואנות לחות ואינה מצויה ביערות. היא בולטת בעיקר בשטחי הלוס יאנוס של צפון ונצואלה ונפוצה גם בביצות הפנטנל. החסידה ניזונה מדגים שונים, חסרי חוליות כמו חרקים, סרטנים ושלשולים, דוחיים, נחשים, לטאות, מכרסמים קטנים וביצי עופות. היא מחפשת מזון במים הרדודים ונועלת את מקורה על טרף שנתפס. לעיתים הצייד מתבצע על ידי צוות. באזורים יבשים החסידות אוכלות גם פגרים וצואה ולעיתים גם יחטפו מזון מעופות אחרים. החסידה היא ציפור מונוגמית. מקננת על הקרקע. מצב השימור של חסידה זו הוא ללא חשש. מדיה וקבצים בנושא חסידת מגווארי בוויקישיתוף חסידת מגווארי, באתר ITIS (באנגלית) חסידת מגווארי, באתר NCBI (באנגלית) חסידת מגווארי, באתר Animal Diversity Web (באנגלית) חסידת מגווארי, באתר האנציקלופדיה של החיים (באנגלית) חסידת מגווארי, באתר GBIF (באנגלית) חסידת מגווארי באתר הרשימה האדומה של IUCN
יחסי אוסטרליה – טרינידד וטובגו

יחסי אוסטרליה–טרינידד וטובגו הם היחסים הבילטרליים בין קהיליית אוסטרליה לבין הרפובליקה של טרינידד וטובגו. שתי המדינות כוננו יחסים דיפלומטים ב-7 בינואר 1974. כמו כן, שתי המדינות חברות בארגון חבר העמים הבריטי והן היו בעבר חלק מהאימפריה הבריטית. בשנת 2004, בין היתר הודות לסחר החזק של חברות אוסטרליות עם מגזר הנפט של טרינידד וטובגו, הקימה ממשלת אוסטרליה נציבות עליונה בפורט אוף ספיין. נציבות זו משרתת גם 14 מדינות אחרות בקריביים. טרינידד וטובגו היא שותפת הסחר הגדולה ביותר של אוסטרליה באיים הקריביים. אוסטרליה מחזיקה בנציבות עליונה בפורט אוף ספיין. מאידך, לטרינידד וטובגו אין שום נציגות באוסטרליה. "Australia Established Caribbean Ties". The Virgin Islands Daily News. Saint Thomas, U.S. Virgin Islands. Associated Press. 9 בינואר 1974. נבדק ב-21 בינואר 2012. {{cite news}}: (עזרה) Australian Minister for Foreign Affairs – Diplomatic Appointment: High Commissioner to Trinidad and Tobago "Australian Department of Foreign Affairs and Trade – Country and Regional Information". Australian Ministry of Foreign Affairs. אורכב מ-המקור ב-9 ביוני 2007. נבדק ב-21 בינואר 2012. Australia established a High Commission in Port of Spain in July 2004. {{cite web}}: (עזרה) Australian Department of Foreign Affairs and Trade – Trinidad and Tobago Country Brief: Bilateral economic and trade relationship נציגות אוסטרליה בטרינידד וטובגו
האקדמיה האמריקאית לאמנויות ולספרות

האקדמיה האמריקנית לאמנויות ולספרות (באנגלית: American Academy of Arts and Letters) היא חברה לשם כבוד המונה 250 חברים, שמטרתה "לטפח, לסייע ולשמור על מצוינות" בתחומי האמנות, הספרות והמוזיקה בארצות הברית. החברים נבחרים על ידי חברי האקדמיה לכל ימי חייהם וחברים חדשים נבחרים במותם של חברים מכהנים. האקדמיה מעניקה מדי שנה 70 פרסים ומענקים להצטיינות ועידוד יוצרים. האקדמיה ממוקמת ב-Audubon Terrace בשכונת וושינגטון הייטס במנהטן, ניו יורק. מבנה האקדמיה כולל ספרייה, ארכיון, אודיטוריום המשמש הן לקונצרטים חיים והן להקלטות וגלריה להצגת תערוכה קבועה ותערוכות מתחלפות של פריטי אמנות ופריטי ארכיון של חברי האקדמיה ושל אמנים נבחרים, ובפרט תערוכה שנתית להצגת פריטים מאת חברים חדשים שנבחרו לשורותיה. האקדמיה נוסדה כתהליך מיזוג של מוסדות קודמים. ב-1865 נוסד בבוסטון האיגוד האמריקאי למדעי החברה (American Social Science Association) שבו היו חברים חוקרים בתחומי החינוך, האמנות, המשפט, הכלכלה ובריאות הציבור. ארגון זה מוזג ב-1898 לתוך המכון הלאומי לאמנויות ולספרות (NIAL; National Institute of Arts and Letters) שנוסד בניו יורק באותה שנה וכלל 150 גברים בעלי הישגים בולטים בתחומי האמנות והספרות (במובנה הרחב, כלומר כולל ספרות עיונית). ב-1904 שונה הרכב המכון הלאומי ונקבע שהוא יכלול 50 חברים בכירים ("האקדמיה האמריקאית לאמנויות" (American Academy of Arts; AAA), ברוח האקדמיה הצרפתית) ו-200 חברים פעילים אחרים ("המכון"). בחירת אדם לאקדמיה התפרשה למעשה כפרס הצטיינות של המכון הלאומי לאמנויות ולספרות. בין שבעת החברים הראשונים שנבחרו לאקדמיה נמנו הסופרים מארק טוויין וג'ון היי והמלחין אדוארד מקדואל. בשנת 1916 קיבל הקונגרס של ארצות הברית החלטה לפיה נכללה האקדמיה כאחד מן "המוסדות הפטריוטיים" (title 36; chapter 74). ב-1976 שונה הרכבן של NIAL ו-AAA ליצירת האקדמיה האמריקנית לאמנויות ולספרות שכוללת עד 250 חברים אמריקאים ועוד 75 חברים זרים "לשם כבוד". ב-1993 בוטלה החברות הזרה. נהוג שמצבת החברים עומדת בדיוק על 250, כך שעם מותו של חבר, נבחר במקומו חבר אחר. ב-1923 עברה האקדמיה למשכנה ב-Audubon Terrace, שתוכנן במיוחד עבורה על ידי האדריכל חבר האקדמיה, ויליאם מיטשל קנדאל. הבניין הראשון שנחנך כלל את אגפי הספרייה, הארכיון, חדרי הכינוסים וגלריות. ב-1930 נחנך הבניין השני, הכולל אודיטוריום בן 730 מושבים וגלריה גדולה, בתכנונו של קאס גילברט. האקדמיה מחלקת 70 פרסי עידוד, אותות הצטיינות ומלגות לחבריה וליוצרים אחרים. הפרסים הראשונים שהוענקו (החל ב-1909) היו מדליות הזהב של האקדמיה. בין הפרסים ניתן למנות את: מדיה וקבצים בנושא האקדמיה האמריקאית לאמנויות ולספרות בוויקישיתוף אתר האינטרנט הרשמי של האקדמיה האמריקאית לאמנויות ולספרות (באנגלית) האקדמיה האמריקאית לאמנויות ולספרות, ברשת החברתית פייסבוק American Academy of Arts and Letters records, 1864-1942 The Audubon Terrace Complex - Broadway and 155th Street ידיעה, הניו יורק טיימס, 23 בינואר 1909 היסטוריית האקדמיה, באתר האקדמיה פירוט סעיף 36 זוכי פרס ארנסט זוכי פרס פורסטר 2 Writers Get 5-Year Prize Adam Haslett And Jesmyn Ward Win Strauss Livings
חסידה לבנת-גרון

חסידה לבנת-גרון או דִּיסוּרָה (שם מדעי: Ciconia episcopus) היא מין של חסידה ממשפחת החסידתיים החיה בדרום-מזרח אסיה, הודו ואפריקה שמדרום לסהרה (מאוגנדה עד לקניה). גובה החסידה 85 ס"מ בממוצע והיא בעלת נוצות כהות עד שחורות עם צוואר לבן וכיפה כהה. פניה ומקורה אפורים ועינייה אדומות. הרגליים ורודות והבטן לבנה. החסידה חיה באתרי ביצות וגדות נהר וגם סוואנות לחות ולעיתים גם סביב החופים, שם היא מחפשת טרף כמו דגים, צפרדעים וחרקים. החסידה ניזונה לבדה אך חיה עם בן זוג ולעיתים תעוף בלהקות קטנות. חסידה זו מצויה בסכנה בטבע. Ciconia episcopus episcopus Ciconia episcopus microscelis Ciconia episcopus neglecta מדיה וקבצים בנושא חסידה לבנת-גרון בוויקישיתוף חסידה לבנת-גרון, באתר ITIS (באנגלית) חסידה לבנת-גרון, באתר NCBI (באנגלית) חסידה לבנת-גרון, בבסיס הנתונים ARKive (באנגלית) חסידה לבנת-גרון, באתר GBIF (באנגלית) חסידה לבנת-גרון באתר הרשימה האדומה של IUCN
סק"א אריות הכסף

"סק"א אריות הכסף" (ברוסית: СКА-Серебряные Львы) הוא שמה של קבוצת הוקי קרח לנוער מהעיר סנקט פטרבורג, שהוקמה כבית הספר להוקי "אריות הכסף" בשנת 2006 ומוזגה עם קבוצת סק"א וריאגי ביולי 2018. הקבוצה הייתה אחת מקבוצות הבת של סק"א סנקט פטרבורג. מאז הפיכתה למועדון הוקי לנוער בשנת 2010 הקבוצה שיחקה בליגת MHL‏. קבוצת "אריות הכסף" פעלה תחילה כבית ספר להוקי קרח משנת 2006. בשנת 2010, הקבוצה הגישה מסמכים להנהלת ליגת MHL להפיכתה למועדון הוקי קרח לנוער ב-30 ביוני 2010. ב-6 ביולי 2010 ועדה של ליגת ההוקי לצעירים בחנה את תשתיות הקבוצה ולאחר שאישרה שהם עונים  על הדרישות לכניסה לליגה הודיעה ב-5 באוגוסט על צירופה לליגה. המשחק הראשון שלה בליגה היה נגד חימיק שלה הפסידה בתוצאה 0-3. בנובמבר, במהלך הפסקה בעונה הסדירה של אליפות ה-MHL, הקבוצה השתתפה בטורניר של משחקי ידידות יחד עם סק"א-1946 וקבוצת הנוער של AIK השוודית. ה"אריות" סיימו במקום האחרון, לאחר שהפסידו בשני המשחקים: ל-AIK בתוצאה 1-6 (0:3, 0:0, 1:3), ולסק"א-1946 בתוצאה 4-5 (0:1, 2:2, 2:2). עם זאת, בעונת 2011/2012, הקבוצה התחזקה וסיימה לבסוף במקום ה-22 בעונה הסדירה. ב-1 בדצמבר 2014 הקבוצה נכללה במערכת קבוצות הבת של סק"א סנקט פטרבורג ושינתה את שמה לשם "סק"א אריות הכסף". בעונת 2014/2015, הקבוצה בראשות המאמן החדש סרגיי יארובוי, בפעם הראשונה העפילה לפלייאוף, ה-MHL. בעונה הבאה הקבוצה אומנם לא הצליחה להגיע לפלייאוף, לעומת זאת, היא השיגה את התוצאה הטובה ביותר בתולדותיה עד אז— מקום 19 בטבלת האליפות. ברם, בעונת 2017/2018 היא שינתה את הנתון הזה והצליחה לסיים במקום ה-11 בעונה הסדירה, אך שוב כשלה בהעפלתה לשלבי הפלייאוף של הליגה. ביולי 2018 נודע שהקבוצה לא תתמודד בעונת 2018/2019 והיא תתמזג עם סק"א וריאגי. מש — משחקים, נצ — ניצחונות, נצה — ניצחונות בהארכה, נצב — ניצחונות בפנדלים, הפה — הפסדים בהארכה, הפב — הפסדים בפנדלים, ה — הפסדים, נק — נקודות, יחס — יחס שערי זכות וחובה, מ — מיקום בעונה הסדירה אולם הבית היה ההיכל הקטן של "יובילייני" המכיל 1,700 מושבים. סק"א סנקט פטרבורג MHL אתר האינטרנט הרשמי של סק"א אריות הכסף Команда МХЛ "В Санкт-Петербурге будет дерби". Официальный сайт МХЛ. 2010-06-30. נבדק ב-2010-08-28. "МХЛ провела инспекцию инфраструктуры «Серебряных Львов»". Чемпионат.ру. 2010.(הקישור אינו פעיל) "Новые клубы в МХЛ". Официальный сайт МХЛ. 2010-08-05. МХК Химик — Серебряные Львы 3:0 ""Серебряные Львы" — АИК 1:6". Официальный сайт ХК СКА. ""СКА-1946" - "Серебряные Львы" - 5:4". Официальный сайт ХК СКА. http://mhl.khl.ru/news/index.php?ELEMENT_ID=138384&SECTION_ID= «Серебряные Львы»: Колоссальный шаг вперед Команда МХЛ «СКА — Серебряные Львы» — в структуре ХК СКА Тренерский состав команды МХЛ «СКА-Серебряные Львы» обыграли «Сахалинских Акул» и вышли в плей-офф МХЛ МХЛ. Подрастает «львенок» там — без плей-офф, но по местам Чемпионат МХЛ в сезоне 20110/2011 Чемпионат МХЛ в сезоне 2011/2012 Чемпионат МХЛ в сезоне 2012/2013 Чемпионат МХЛ в сезоне 2013/2014 Чемпионат МХЛ в сезоне 2014/2015 1/16 финала Чемпионат МХЛ в сезоне 2015/2016
חסידת סטורם

חסידת סטורם (שם מדעי: Ciconia stormi) היא מין של חסידה החיה בטבע בדרום-מזרח אסיה ונמצאת בסכנת הכחדה. גובהה 75-91 ס"מ והיא בעלת נוצות כהות עם עורף לבן, מקור אדום ארוך וטבעות עיניים צהובות. היא קטנה יותר מרוב החסידות. חסידת סטורם מצויה רק ביערות השפלה הטרופיים ובגדות הנהרות והביצות של באינדונזיה, בורנאו, דרום מלזיה ודרום תאילנד. היא יכולה להימצא בגובה 240 מטר מעל הקרקע. כמו רוב החסידות היא ניזונה מקרבה למים וציד של דיגם, צפרדעים וחסרי חוליות מימיים. החסידה מצויה בסכנת הכחדה עקב כריתת יערות ופגיעה במקווי מים באזור חיותה. מדיה וקבצים בנושא חסידת סטורם בוויקישיתוף חסידת סטורם, באתר ITIS (באנגלית) חסידת סטורם, באתר NCBI (באנגלית) חסידת סטורם, באתר Animal Diversity Web (באנגלית) חסידת סטורם, בבסיס הנתונים ARKive (באנגלית) חסידת סטורם, באתר האנציקלופדיה של החיים (באנגלית) חסידת סטורם, באתר GBIF (באנגלית) חסידת סטורם באתר הרשימה האדומה של IUCN
חסידן צבוע

חסידן צבוע (שם מדעי: Mycteria leucocephala) הוא עוף מים גדול ממשפחת החסידתיים החי בדרום-מזרח אסיה. גובהו של החסידן 93-102 ס"מ, מוטת כנפיו 150-160 ס"מ ומשקלו 2-3.5 ק"ג. לחסידן יש מקור צהוב מעוקל כמו מקור מגלן ופנים ורודות עם עיניים שחורות. שאר הגוף לבן עם קצוות כנפיים וזנב שחורים ושולי הכנפיים האחוריים והזנב ורודים. הרגליים ורודים. שני הזוויגים דומים אחד לשני. החסידן הוא עוף ביצות החי בעיקר סביב המישורים של הודו, סרי לנקה, דרום סין ודרום-מזרח אסיה עד מלזיה ותאילנד. הוא מצוי בחבורות גדולות סביב נהרות טרופיים מהם הוא חוטף דגים ויצורים קטנים נוספים בעזרת מקורו המעוקל. החסידנים מקננים במושבות צפופות על העצים לצד הנהרות והביצות. המושבות עוזרות לחסידנים להתגונן מטורפי אפרוחים כמו עיטים ועיטמים. מדיה וקבצים בנושא חסידן צבוע בוויקישיתוף חסידן צבוע, באתר ITIS (באנגלית) חסידן צבוע, באתר NCBI (באנגלית) חסידן צבוע, בבסיס הנתונים ARKive (באנגלית) חסידן צבוע, באתר האנציקלופדיה של החיים (באנגלית) חסידן צבוע, באתר GBIF (באנגלית) חסידן צבוע באתר הרשימה האדומה של IUCN
הפרופסור המטורף

האם התכוונתם ל... הפרופסור המטורף – סרט קולנוע אמריקאי משנת 1963 בכיכובו של ג'רי לואיס הפרופסור המטורף – סרט רימייק משנת 1996 בכיכובו של אדי מרפי הפרופסור המטורף 2 – סרט המשך משנת 2000 הפרופסור המטורף – סרט הנפשה משנת 2008
חסידן מילקי

חסידן מילקי (שם מדעי: Mycteria leucocephala) הוא עוף מים מהסוג חסידן שבמשפחת החסידתיים החי בדרום-מזרח אסיה. גובה החסידן כ-91-97 ס"מ ומשקלו 2-2.5 ק"ג. הוא בעל מקור מעוקל צהוב עם עיניים שחורות מוקפות טבעת צהובה והעור ורוד. שאר הגוף לבן למעט קצוות הזנב והכנפיים השחורים והרגליים הוורודים. החסידן חי בביצות ובחופים בסומטרה, ג'אווה, סולאווסי, מלזיה, קמבודיה, דרום וייטנאם, באלי, כמה איים קטנים באינדונזיה וכנראה שגם בדרום תאילנד. החסידנים מחטטים בביצות ובחופים ומחפשים יחדיו מזון. הם ניזונים בעיקר מדגים (בייחוד מיבשתנים החיים על החוף), מחסילונים ומסרטנים. עוף זה מצוי בסכנת הכחדה בטבע עקב פגיעה בבתי גידולם, גידול אנושי מואץ ולעיתים גם ציד וסחר בגוזלים. מדיה וקבצים בנושא חסידן מילקי בוויקישיתוף חסידן מילקי, באתר ITIS (באנגלית) חסידן מילקי, באתר NCBI (באנגלית) חסידן מילקי, באתר Animal Diversity Web (באנגלית) חסידן מילקי, בבסיס הנתונים ARKive (באנגלית) חסידן מילקי, באתר האנציקלופדיה של החיים (באנגלית) חסידן מילקי, באתר GBIF (באנגלית) חסידן מילקי באתר הרשימה האדומה של IUCN
עיטם איי שלמה

עיטם איי שלמה (שם מדעי: Haliaeetus sanfordi) הוא מין של עוף דורס מהסוג עיטם האנדמי לאיי שלמה ומצוי בסכנת הכחדה. מבחינת גודלו הוא בין הקטנים שבסוג. אורכו 70–90 ס"מ, מוטת כנפיו 165–185 ס"מ ומשקלו 1.1-2.7 ק"ג. נוצותיו חומות, הראש חיוור והמקור חסון ואפור. כפות הרגליים לבנות עם טפרים מעוקלים בעלי קרסים. הזנב לבן. העיטם הוא צייד המחפש מזון לאורך החוף בדאייה. הוא חוטף מהמים דגים, סרטנים, רכיכות, צבים, נחשי ים. הוא גם חוטף עטלפי פרי ועופות ימיים קטנים ויאכל גם פגרים או יחטוף מזון מעופות אחרים. בעבר עיטם זה סווג כתת-מין של עיטם לבן-חזה אך לשיטת כמה מדענים, הופרד ממנו למין נפרד. מדיה וקבצים בנושא עיטם איי שלמה בוויקישיתוף עיטם איי שלמה, באתר ITIS (באנגלית) עיטם איי שלמה, באתר NCBI (באנגלית) עיטם איי שלמה, באתר Animal Diversity Web (באנגלית) עיטם איי שלמה, באתר האנציקלופדיה של החיים (באנגלית) עיטם איי שלמה, באתר GBIF (באנגלית) עיטם איי שלמה באתר הרשימה האדומה של IUCN